Leonidas Maleckis
Leonidas Maleckis (g. 1966 m. kovo 8 d. Vilniuje) – boksininkas (silpnai vidutinio svorio kat.), buvęs olimpietis, dalyvavęs su Lietuvos rinktine 1992 m. vasaros olimpinėse žaidynėse. 1992 m. olimpinėse žaidynėse ( Barselona, Ispanija) L. Maleckis buvo Nikolajaus Jerofejevo treniruojamos Lietuvos bokso rinktinės narys. Jis užėmė 9–16 vietą svorio kategorijoje iki 71 kg (tarp 30 dalyvių). Pirmoje kovoje liepos 27 d. laimėjo taškais prieš egiptietį Salim Kbary (13-6), antroje kovoje rugpjūčio 2 d. (aštuntfinalyje) pralaimėjo britui Robin Reid (3-10), tapusiam olimpiniu prizininku.